User:My nation My Voice

= ।।বৈশাখী সংক্রান্তি।। =

=  https://boishakhisankranti.com  = এই তিথিতে দেবী যোগদ্যা পূজিত হন পূর্ব বর্ধমান এর ক্ষীরদা গ্রাম এ।।

পীঠ নির্ণয় গ্রন্থ মতে সতীর অষ্টাদশ পীঠ এই ক্ষীরদা গ্রা্ম ।। এই খানে দেবীর ডান পায়ের বৃদ্ধাঙ্গুল পতিত হয়---

"ক্ষীর গ্রামে মহাদেব ভৈরবঃ ক্ষীরগ্রাম,

যুগাদ্যা সা মাহামায়া দক্ষাঙ্গুষ্ঠং পদোমম।।"

কোনও কোনও গ্রন্থে এই গ্রাম এর নাম যোগাদ্যা ও দেবীর নাম মহামায়া উল্লেখ থাকলেও ক্ষীরগ্রাম নামটির প্রথম উল্লেখ পাওয়া যায় কুব্জিকাতন্ত্রে।। মধ্যযুগ থেকে এই গ্রাম এর খ্যাতি ছড়িয়ে পড়তে থাকে মঙ্গলকাব্যের হাত ধরে। ক্ষীর গ্রাম ও দেবী যোগাদ্যা সম্পর্কে একটি গুরুত্ব পূর্ণ বিষয় হল যে সতী পীঠ ব্যাতিতও এর মাহাত্ম্য বেশ প্রাচীন ।।কৃত্তিবাস রচিত রামায়ন এ আছে (লঙ্কাকাণ্ড, মহীরাবন বধ) দেবী যোগাদ্যা পাতালে মহীরাবন এর কুলদেবী ছিলেন, মহীরাবন ও অহীরাবন বধের পর দেবী হনুমান কে বললেন--

"সাধিয়া রামের কার্য চলিয়া সত্বর ।
কে করিবে সেবা মোর পাতাল ভিতর।।"

তখন দেবীর নির্দেশ মতো হনুমান ক্ষীর গ্রাম এ দেবীকে প্রতিষ্ঠা করলেন। কাশীরাম দাস এর মহাভারত এও হনুমান কতৃক দেবী যোগাদ্যা কে পাতাল থেকে উদ্ধার এবং ক্ষীরদা গ্রাম এ স্থাপনার কথা উল্লেখ আছে।।

ক্ষীর গ্রাম এর দেবী সারাবছর জলতলবাসিনী।। বছরে মাত্র সাতদিন দেবীকে জল থেকে উত্তোলন এর প্রথা আছে।। সেইদিন গুলি হল-

১)অক্ষয় নবমী

২)বিজয়া দশমী

৩)১৫ ই পৌষ

৪)মিত্র সপ্তমী

৫)বৈশাখ সংক্রান্তি র দুদিন পূর্বে।।

এর মধ্যে কেবল বৈশাখ সংক্রান্তি ও ৪ জৈষ্ঠ দেবীর দর্শন মেলে।।

দেবী জলতল বাসিনী কেন সেই বিষয় এ দুটি কাহিনী প্রচলিত আছে

১)মহীরাবন বধের পর তার স্ত্রী ক্ষোভ বশত জলে ফেলে দেন

"রানী বলে এই ছিল যোগাদ্যার মনে।

এতকালে পুজা খেয়ে মারিল রাজনে।।

আগে গিয়া প্রতিমা দুবায়ে দিব জলে।

নর বানরের প্রান লব শেষ কালে।

২)ক্ষীরগ্রাম এ হিন্দু বিদ্বেষী কালাপাহার এর আগমন এবং তার সাক্ষী স্বয়ং দেবী যোগদ্যার ক্ষীরখন্ডক।হিন্দু বিদ্বেষী কালাপাহার এর তরবারির আঘাতে শিবলিঙ্গের মস্তক দ্বিধাবিভক্ত হয়ে যায় এবং সেই ক্ষত ধারন ক্রে ভৈ্রব আজও দেবীর রক্ষাকার্যে জাগ্রত র‍্যেছেন।।কালাপাহার এর হাত থেকে দেবীকে বাঁচাতে সেবায়েতরা তাকে মন্দির সংলগ্ন ক্ষীরদিঘিতে নিমজ্জিত করেন।।

এই মন্দির এ নরবলি প্রথা প্রচলিত ছিল।একবার নর এর অভাব এ বলি বন্ধ হয়,তখন পুজারির পুত্রকে বলিদান এর ব্যবস্থা হয় এবং সেই রাত এ পুজারি পলায়ন করলে দেবী পথমধ্যে দর্শন দেন-

"যার ভয়ে পালাইছ সেই দেবী আমি"

এবং দেবী অভয়দান করলেন যে আজ থেকে আমার মন্দিরে নরবলি রহিত হল।। আমি ভদ্রকালি রুপ ত্যাগ করে দশভুজা দুর্গা রূপ ধারণ করব।। সেইমত রাজা নরসিংহ মূর্তি নির্মাণ করালেন নবীন ভাস্কর কে দিয়ে।।

ক্ষীর গ্রামে দেবীর চারটি মন্দির রয়েছে---

১) ক্ষীর দিঘির মধ্যে, যেখানে দেবী সারা বছর নিমজ্জিত থাকেন।।

২)উত্থান মন্দির,এখানে ভক্তরা দেবী দর্শন এর সুযোগ পান।।

৩) যোগাদ্যাবাড়ি হল মূল মন্দির।।

৪)চতু্র্থ মন্দিরটি আধুনা নির্মিত। স্থানীয় অঞ্চল থেকে প্রাপ্ত দশভুজা বিগ্রহ প্রতিষ্ঠিত।।

ক্ষীর গ্রামের দেবী যোগাদ্যার সাথে এই অঞ্চলের লোক সংস্কৃতির ব্যাপক অ বিস্তর ঘনিষ্ঠতা রয়েছে যা অন্য কোনও পীঠ এর ক্ষেত্রে দেখা যায় না।।

দেবীর কিছু আদেশ গ্রামবাসী সারাবছর মেনে চলেন,যেমন---

১) ক্ষীর গ্রামে প্রতিমা করে দুর্গাপুজা হবে না।।

২) বৈশাখ মাসে হলকর্ষণ ,মৃত্তিকা খনন, দিপ বর্তিকা প্রস্তুত , তুন্দল উৎপাদন ,মস্তকে ছত্রধারন ,এক শয্যায় স্বামী স্ত্রী শয়ন নিষিদ্ধ।।

৩) ক্ষীর গ্রাম এ কেউ উত্তর দুয়ারি ঘর নির্মাণ করতে পারবেন না।।